Jadviga (Polijas valdniece)
Svētā Jadviga (ungāru: Hedvig, poļu: Jadwiga; dzimusi 1373. vai 1374. gadā, mirusi 1399. gada 17. jūlijā) bija Polijas karalis (latīņu: Hedvig Rex Poloniæ) no 1384. gada (tituls vīriešu dzimtē, jo Polijas tronī nedrīkstēja būt sieviete). Kopš 1386. gada pēc precībām ar Jagaili Polijas karaliene, Lietuvas lielkņaziene un Krievijas valdniece (Hedvigis regina Polonie, princepsque Lithuanie suprema et heres Russie).